बिजली निगम के कार्मिक कार्य का बहिष्कार कर बैठे धरने पर
पंचायत समिति की मांग के लिए दिया सांकेतिक धरना
जयपुरविद्युत वितरण निगम लिमिटेड के खंडार सहायक अभियंता कार्यालय में सोमवार को सहायक अभियंता एवं निगम कार्मिकों में हाजरी की बात को लेकर तकरार हो गई। इस दौरान सहायक अभियंता द्वारा कार्मिकों को निलंबित करने की धमकी से अन्य कर्मचारियों में आक्रोश फैल गया और उन्होंने सहायक अभियंता को खरी खोटी सुना डाली।
क्याथा मामला: निगमकर्मचारी उपभोक्ता शिकायत लिपिक महेंद्र कुमार माली, तकनीकी सहायक प्रेमराज मीणा, मोहम्मद इस्लाम खान, नरेंद्र मोहन बैरवा, मदनलाल महावर आदि ने बताया कि शनिवार रविवार के दिन हम सभी कार्मिक ड्यूटी पर थे और निर्धारित समय तक हमने विभागीय कार्य किया।
इसके बाबजूद सहायक राजस्व अधिकारी अशोक कुमार मथुरिया ने उपस्थिति रजिस्टर में सभी पांच कर्मचारियों की शनिवार के दिन शनिवार आगामी रविवार की गैर हाजरी लगा दी। निगमकर्मी सोमवार सुबह जब कार्यालय पहुंचे और हाजरी रजिस्टर में साइन करने लगे तब उनको इस मामले का पता चलते ही उनमे रोष छा गया और वह कार्य का बहिष्कार कर बाहर गए, साथ ही बरामदे में धरने पर बैठ गए। बाद में करीब 11 बजे सहायक अभियंता गोपाल कृष्ण कार्यालय पहुंचे तथा कर्मचारियों से समझाइश कर उन्हें अपने अपने कामों पर लगाया तथा तसल्ली से उनकी समस्या सुनकर निराकरण करने का आश्वासन दिया।
भड़केसहायक अभियंता: संबंधितनिगम कार्मिक हाजरी रजिस्टर में अन्य कार्मिकों के कई दिन से खाली पड़े कॉलम दिखाकर सहायक अभियंता के सामने अपना पक्ष रख रहे थे तथा उन पर कार्रवाई करने के बारे में पूछने लगे तो सहायक अभियंता भड़क गए। इस दौरान उन्होंने कर्मचारी को निलंबित करने की धमकी देकर हाजरी रजिस्टर अपने हाथ में ले लिया। यह बात जब निगम के अन्य कार्मिकों को पता चली तो वह भी मौके पर गए और सहायक अभियंता एवं कर्मचारियों में तकरार हो गई। इस दौरान निगम कार्मिकों ने सहायक अभियंता को जमकर खरीखोटी सुनाते हुए दोषी सहायक राजस्व अधिकारी के खिलाफ कार्रवाई करने की बात कही। बाद में कार्मिक काम छोड़कर जाने लगे तो सहायक अभियंता ने कार्मिकों से विनयपूर्वक काम करने को कहा और वहां से चलते बने।
खंडार सहायक अभियंता गोपाल कृष्ण का कहना है कि कल शाम को संबंधित कार्मिक सहायक राजस्व अधिकारी लड़ बैठे थे। सहायक राजस्व अधिकारी ने अपनी गलती के लिए संबंधित कर्मचारियों से माफी मांग ली है, अब मामला शांत हो गया है।
मलारना डूंगर| मलारनाडूंगर को पंचायत समिति बनाने की मांग को लेकर सोमवार को जनप्रतिनिधियों, व्यापारियों ग्रामीणों ने तहसील कार्यालय के बाहर सांकेतिक धरना दिया। जिला परिषद सदस्य मोतीलाल बैरवा, नेमीचंद जैन, अकरम बुनियाद, सुरेश मित्तल, पदम मित्तल, प्रेमराज मीना, खलील खान, जुगल किशोर शर्मा, भरत माली, कबीर हाजी, मुकेश मंगल सहित अनेक लोग सांकेतिक धरने पर बैठ गए। कुछ समय बाद सभी ने तहसीलदार को मुख्यमंत्री के नाम ज्ञापन भी सौंपा। ग्रामीणों ने बताया कि मलारना डूंगर कस्बे सहित क्षेत्र के आसपास के गांवों के लोग कई सालों से मलारना डूंगर को पंचायत समिति का दर्जा देने की मांग करते आए हैं। इसी क्रम में पूर्व में ज्ञापन, हस्ताक्षर अभियान खून से हस्ताक्षर भी किए गए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva